text: Մեղրիի մասին: Այն որ Մեղրիի պլան կար, փաստորեն, գիտեն բոլորը՝ բացի դրան համաձայնած Քոչարյանից: Թող հերքի՝ ժամանակն ամեն ինչ իր տեղը կդնի: Նույնիսկ այդ ծրագրի հիմքում ընկած գաղափարի հեղինակ, ամերիկացի քաղաքագետ Գոբլը ծրագրի ձախողումից հետո խոստովանեց, որ ինքը սխալվել է, քանի որ հաշվի չի առել Իրանի հետ Հայաստանի ընդհանուր սահման ունենալու կարևորությունը: Իսկ ինչ վերաբերում է երկնիշ աճին, որով այդքան հպարտանում է Քոչարյանը, ապա թող իրենց նեղություն տան և բացեն Միջազգային արժույթային հիմնադրամի տարեկան զեկույցները, որտեղ նշվում է, որ Հայաստանի 2000-ականների աճը հետևանք է 90-ականներին տեղի ունեցած համարձակ տնտեսական բարեփոխումների: Որտեղ նաև նշվում էր, որ այդ աճը կդադարի, եթե տեղի չունենա բարեփոխումների երկրորդ փուլը: Այնպես որ այդ խղճուկ արդարացումների ու հերքումների տակ սեփական ձախողումների քողարկում փնտրեք, ոչ ավելին: